Vanuatu i mas holem taet gud kalja mo kastom
Kastom mo kalja i mekem Vanuatu i fri long colonial pawa.
President blong Malvatumauri Council blong olketa jif, Jif Willie Grey Plasua, i talem toktok ia long opening blong cultural sho long wik ia long Port Vila.
Jif Plasua i talem se kastom blong Vanuatu i stap vinis long bifo kasem long tete mo bambae i ko hed blong stap from God i putum kastom long wan wan aelan blong ol pipol i lukaotem gud olketa wetem ol risos blong hem.
Hemi talem se, “Mi wandem talem se long yia yumi selebretem 40 yia blong Vanuatu olsem wan nation, mbe long saet blong kastom mo kalja yumi mas kontinu blong holem taet.”
“Ol pupu, papa blong yumi oli luk save se sapos yumi kontinu blong stap antanit long narafala pawa, bae yumi lusum ol kastom propeti blong yumi, mo mein wan hemi kastom kraon blong yumi,” Jif Plasua i talem.
Acting Director blong Vanuatu Cultural Center, Evelyn Bulegy, i talem se i kat 170 partcipant we bae oli pat long ol cultural sho ia.
Hemi talem se ol dansa we oli peform ia i kat olketa blong Motalava long Banks, Santo, Ambae, Pentecost, Ambrym, Malekula, Emae, Efate, Futuna mo Tanna.
“Hemi talem se yia ia i difren long ol nara yia from Vanuatu bae i selebretem 40 yia mo bae hemi kam wantaem nomo mo hem ia nao yumi involvem plante ol kastom danis long ol aelan,” Director Bulegy i talem.
“Kavman tru long National Independence Komiti nao i sapoetm olketa blong kam danis.
“Mo Sapos eni man i nokat samting blong mekem espeseli ol student mo ol yangfala, mifala i invitem olketa blong kam long Saralana blong wajem ol danis ia from hemi wan wan taem tu we ol pikinini i save lan long hem.
“Nawia technology i kam antap plante, plante yangfala oli save moa long hem mbe long saet long kastom mo kalja yumi nosave tumas long hem olsem long saet blong weavem mat mo basket mo hao blong kukum lokol kakae.”
Mrs Bulegy i talem se hemia hemi only janis we oli save kam blong sitaon mo storian wetem ol olfala we oli kam long aelan blong save lanem.
“Bae hemi no ol kastom danis nomo mbe bae i kat tu ol sho blong lokol kakae mo weave exhibition mo tu mekem ol film long ol sho we i stap hapen,” hem i talem.
Kalsal John, wan memba blong Nerenigman kastom danis blong Motalava, i talem se hemi impoten blong ol yangfala we oli stap long town blong save gud kastom mo kalja blong olketa from hemi impoten tumas taem oli stap gro ap.
“Mifala bae i soem tri danis long cultural sho ia, fes wan hemi wan magic danis wetem hed dress we mifala i danis long hem vinis long yestete,” Mr John i talem.
“Namba tu danis hemi snake dance we bae mifala i danis long hem tete aftenun mo nara wan mifala i singaotem long lanwis se loros, danis ia hemi danis wetem hed dress tu mbe hem i danis long tu grup.
“Mifala fiftin memba everiwan we oli kam long Motalava, i gat fotin long mifala we i danis mo wan hem i wan woman we i soem ol lokol kakae blong mifala nomo olsem breadfruit mo nara moa.”
Mr John i talem se oli glad tumas blong kam danis long Port Vila from plante aktiviti i stap tekem ples blong makem 40 yia blong Vanuatu.
Hemi talem se oli bin kam stap danis vinis long Port Vila sam yia i pas mbe sam long ol memba blong Nerenigman kastom danis i festaem blong oli kam long Vila.
“Mifala i luk plante man tumas mo sek tu blong luk plante samting i bin stap hapen long Port Vila town,” hem i talem.
Cultural sho ya bambae hemi tekem ples blong tri dei stat long Mandei mo bambae i vinis long Wednesdei wik ia.
war_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn